Държавен вестник, бр. 70, 2014 г., стр. 23

БРОЙ  70	
Д Ъ Р Ж А В Е Н  В Е С Т Н И К 	
СТР.  23  
Чл. 19. (1) Отпадъците, съдържащи ПХБ, се 
транспортират при спазване изискванията на 
Наредба № 40 от 2004 г. за условията и реда за 
извършване на автомобилен превоз на опасни 
товари (ДВ, бр. 15 от 2004 г.), Наредба № 46 
от 2001 г. за железопътен превоз на опасни 
товари (ДВ, бр. 107 от 2001 г.) и наредбата 
по чл. 43, ал. 1 ЗУО за изискванията към 
площадките за разполагане на съоръжения 
за третиране на отпадъци.
(2) Транспортирането на отпадъци, съдър­
жащи ПХБ, се извършва в съответствие с 
международните правни актове за превоз на 
опасни товари, влезли в сила за Република 
България.
Чл. 20. Когато е разумно с оглед на прак­
тиката, оборудването, съдържащо ПХБ, с 
обем на работната течност под 5 dm3 е част 
от оборудване, което предстои да бъде опол­
зотворено или обезвредено, оборудването, 
съдържащо ПХБ, се отстранява и събира 
разделно преди извършване на дейностите по 
оползотворяване или обезвреждане.
Г л а в а  ч е т в ъ р т а
ИНФОРМАЦИЯ
Чл. 21. (1) Лицата, при чиято дейност се 
образуват отпадъци, съдържащи ПХБ, и ли­
цата по чл. 2 водят отчетни книги и изготвят 
годишни отчети за отпадъците по реда и об­
разците, посочени в Наредба № 1 от 2014 г. 
за реда и образците, по които се предоставя 
информация за дейностите по отпадъците, 
както и реда за водене на публични регистри 
(ДВ, бр. 51 от 2014 г.).
(2) При предаване, транспортиране и при­
емане на отпадъци, съдържащи ПХБ, това­
родателят, превозвачът и товарополучателят 
попълват идентификационен документ по 
приложение № 8 по реда на наредбата по ал. 1.
Чл. 22. (1) Притежателите на трансформа­
тори по чл. 11, ал. 3 и 4 в едномесечен срок 
преди започване на почистването предоставят 
в РИОСВ, на чиято територия ще се извършва 
почистването на трансформаторите, данни 
относно:
1. инвентаризационния номер на транс­
форматора, който ще се почиства;
2. наименованието и адреса на управление 
на физическото или юридическото лице, което 
ще извършва почистването;
3. отговорното лице за извършване на 
почистването;
4. местонахождението на площадката, на 
която ще се извършва почистването;
5. съоръженията и/или инсталациите, ко­
ито ще бъдат използвани при почистването;
6. технологията на почистване;
7. кода и наименованието на отпадъците 
по приложение № 1 към наредбата по чл. 3, 
ал. 1 ЗУО, които ще се образуват в резултат 
на почистването;
8. кода на операцията по обезвреждане на 
отпадъците съгласно § 1, т. 2 от допълнител­
ната разпоредба;
9. номера на разрешението по чл. 2 на 
оператора, на който ще бъдат предадени за 
обезвреждане отпадъците по т. 7, и местона­
хождението на съоръжението и/или инстала­
цията, когато обезвреждането ще се извършва 
на територията на страната;
10. наименованието и местонахождението 
на съоръжението и/или инсталацията, когато 
обезвреждането ще се извършва извън тери­
торията на Република България;
11. мерките за пожарна и аварийна без­
опасност, които ще бъдат предприети, когато 
почистването се извършва на територията на 
Република България;
12. мерките за здравословни и безопасни 
условия на труд, които ще бъдат предприети, 
когато почистването се извършва на терито­
рията на Република България;
13. датата на почистването.
(2) Когато почистването и/или обезвреж­
дането на отпадъците, които се образуват в 
резултат на почистването, не се извършва 
от притежателите на трансформаторите, се 
предоставят копия от договорите с лицата по 
ал. 1, т. 2, 9 или 10.
(3) Лицата по ал. 1 представят данните по 
ал. 1, т. 2, 4 и 11 в едномесечен срок преди 
започване на почистването в районната служба 
за пожарна и аварийна безопасност, на чиято 
територия е разположена площадката, на която 
ще се извършва почистването.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Инвентаризирано оборудване“ е оборуд­
ване, за което е извършена инвентаризация 
по реда на глава втора, раздел I.
2. „Кондензаторна уредба“ е всяка кон­
дензаторна уредба съгласно чл. 1636, т. 5 от 
Наредба № 3 от 2004 г. за устройството на 
електрическите уредби и електропроводните 
линии (ДВ, бр. 90 и 91 от 2004 г.).
3. „Обезвреждане на отпадъци, съдържащи 
ПХБ“ е всяка от операциите D8, D9, D10, D12 
(единствено на безопасно, дълбоко и подзем­
но съхраняване в сухи скалисти формации 
и само за оборудване, което съдържа ПХБ 
и използвани ПХБ, които не могат да бъдат 
почистени) и D15:
а) биологично третиране, непосочено на 
друго място, при което се образуват крайни 
съединения или смеси, които се обезвреждат 
по някоя от операциите по § 1, т. 11, с кодове 
D1-D12, от допълнителните разпоредби на 
ЗУО – код D 8;